PMIndiaData/PMIndiaSum huggingface dataset:
প্রধান মন্ত্রীনা স্বচ্ছাগ্রহিশিংগী মীয়ামগী ওইবা মীফমদা ৱা ঙাংখ্রে, মোতিহারীদা চাওখৎ-থৌরাংগী প্রোজেক্তশিং হৌদোকখ্রে

প্রধান মন্ত্রী শ্রী নরেন্দ্র মোদীনা ঙসি মোতিহারীদা স্বচ্ছাগ্রহিশিংগী মীয়ামগী ওইবা মীফমদা ৱা ঙাংখ্রে। থৌরম অসি চম্পারনদা মহাত্মা গান্ধীনা লুচিংদুনা চত্থখিবা সত্যগ্রহগী চহি চামা শুরকপগী শরুক অমা ওইনা পাংথোকপনি। থৌরম অসিদা প্রধান মন্ত্রীনা তোঙান তোঙানবা মরুওইবা চাওখৎ-থৌরাংগী প্রোজেক্তশিং হৌদোকখি। ৱাতর সপ্লাই অমসুং সেনিতেসন সেক্তরদা, মহাক্না মোতীঝীল প্রোজেক্ত, বেতিয়া নগর পরিশদ ৱাতর সপ্লাই স্কিম, অমসুং গঙ্গাগী প্রোজেক্ত মরি, মীং ওইনা পল্লবদা: সৈয়দপুর সিৱেজ নেতৱার্ক, পতনা; পহারী সিৱেজ নেতৱার্ক, জোন ৪, পতনা; পহারী সিৱেজ নেতৱার্ক, জোন ৫, পতনা; অমসুং পহারী এস তি পি প্রোজেক্তকী উরেপ উয়ুং তমখি। রেলৱেগী সেক্তরদা, প্রধান মন্ত্রীনা মুজফরপুর অমসুং সগৌলী অমদি বালমিকীনগরগী মরক্তা ৱেলৱে লাইনশিং অনি শুহন্নবা উরেপ উয়ুং তমখি। মহাক্না মাধিপুরা ইলেক্ত্রিক লোকোমোতিব ফেক্তরীগী অহানবা ফেজ মীয়ামদা খুৎশিন্নখি। ভিদিও লিঙ্ককী খুত্থাংদা মহাক্না অহানবা হোর্স পৱার ১২০০০গী ফ্রেইত ইলেক্ত্রিক লোকোমোতিব অমসুং চম্পারন হমসফর এক্সপ্রেস ফিরাল হায়দুনা লমথাখি। প্রধান মন্ত্রীনা বিহার-ঝারখন্দ বোর্দর সেক্সনগী ঔরংগাবাদতা এন ঐচ-২গী রোদ লেন অমা, মোতিহারীদা ইন্দিয়ান ওইল কোর্পোরেসন লিমিতেদকী এল পি জি তর্মিনেল অমসুং পেত্রোলিয়ম ওইল ল্যুব অমা; অমদি সগৌলীদা ঐচ পি সি এলগী এল পি জি প্লান্ত অমগীশু উরেপ উয়ুং তমখি। মহাক্না চেম্পিয়ন স্বচ্ছাগ্রহিশিংদা মনা-মথুমশু য়েন্থোকখি। থৱায় য়াওনা তিনখিবা মীয়াম অদুদা ৱা ঙাংলদুনা প্রধান মন্ত্রীনা হায়খি মদুদি, চহি চাম্মগী মমাংদা চত্থখিবা চম্পারন সত্যগ্রহগী অপুনবা খোংজংগী স্পিরিৎ অদু ঙসি মোতিহারীদা উবা ফংই। সত্যগ্রহদগী স্বচ্ছাগ্রহগী খোংচৎ অসিদা বিহারগী মীয়াম্না লুচিংদুনা চৎপা ঙম্বগী মতৌ অদু উৎলে হায়না প্রধান মন্ত্রীনা হায়খি। হৌখিবা চয়োল অমদা বিহারদা খুমাং চাওশিন্না অমাংশংশিং শাখিবা অদু মহাক্না পনখি। মদুগীদমক মহাক্না বিহারগী মীয়াম অমসুং সরকারবু থাগৎপা ফোংদোকখি। স্বচ্ছ ভারত মিসন ওইগেরা, নত্রগা শেঞ্জা থুমজা থেংনববু ওইগেরা নত্রগা সিভিল এমেনিতীশিংগী চাওখৎ-থৌরাংগীবু ওইগেরা, কেন্দ্র সরকারনা রাজ্য সরকারশিংগা লোয়ননা পুন্না থবক তৌমিন্নরি হায়না প্রধান মন্ত্রীনা হায়খি। ঙসি হৌদোকখিবা লুপা কোতি ৬৬০০কী প্রোজেক্তশিং অসিনা রিজন অমসুং রাজ্য অসিগী চাওখৎ-থৌরাংগীদা মরুওইবা থৌদাং লৌরগনি হায়না মহাক্না ফোংদোকখি। গঙ্গা তুরেলদা অমোৎপা ইশিং চেনশিনবা থিংনবা লুপা কোতি ৩০০০ হেনবা শেনফমগী প্রোজেক্ত ১১ অয়াবা পীখ্রে হায়না মহাক্না ফোংদোকখি। উজ্জ্বলা য়োজনাগী খুত্থাংদা বিহার রাজ্যদা নুপী লাখ ৫০দা এল পি জি কনেক্সনগী কান্নবা ফংহল্লে। ঙসি হৌদোকখিবা রেল প্রোজেক্তশিংগী মতাংদসু মহাক্না পনখি। মেধাপুরা ইলেক্ত্রিক লোকোমোতিব ফেক্তরীবু মেক ইন ইন্দিয়াগী মরুওইবা খুদম ওইনা মহাক্না পনখি। ঙসি অহানবা ওইনা চেনবা হৌরিবা হোর্স পৱার ১২০০০গী ইঞ্জিন অসিনা পোৎ পুথোক পুশিন তৌরিবা ত্রেনশিংগী খোংজেল হেঙ্গৎহল্লগনি হায়না মহাক্না ফোংদোকখি। সেনিতেসনদা ফংলিবা এচিবমেন্তশিং অদু পল্লদুনা, প্রধান মন্ত্রীনা হায়খি মদুদি ২০১৪দা সেনিতেসন কোভরেজ চাদা ৪০ তৌবা ঙমলমবা অদু ঙসিদি চাদা ৮০ য়ৌহনবা ঙমলে। তোইলেৎ শাবনা সমাজকী ওইবা খল মান্নদবা অদু লোইশিন্দুনা সোসিও-ইকোনোমিক এমপৱারমেন্ত অমসুং ৱুমেন এমপৱারমেন্তকী উপাই অমা ওইরক্লি হায়না মহাক্না ফোংদোকখি। স্বচ্ছ ভারত অভিয়ানগী অচৌবা খোংজং অসিগুম্বা অমত্তা ২১শুবা চহিচা অসিদা মালেমগী অতৈ মফমদা লৈরোই হায়না মহাক্না ফোংদোকখি।
অনৌবা চহিনা লাকপদা পি.এম.না লৈবাক মীয়ামদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা লৈবাক মীয়ামদা অনৌবা চহিগী য়াইফ পাউজেল পীখ্রে। ত্বীত অমদা, প্রধান মন্ত্রীনা হায়খি; “নুংঙাইরবা ২০২২! হন্দক্কী চহি অসিনা মীয়ামগী পুনশিদা হরাও-তয়াম্না অমসুং হকচাং ফনা লৈহনবা ওইরসনু। ঐখোয়না খুমাং চাউশিনদুনা অমসুং চাউখৎপগী লমদা অৱাংবা থাক্তা পুখৎলকপা ওইরসনু, অমসুং ঐখোয়গী থৌনা ফরবা নিংতম লান্মীশিংগী মঙলানশিং অদুবু মঙফাওনহন্নবা অমুক্কসু হেন্না কন্না হোৎনমিন্নরসি.”
মন্ত্রীমন্দলনা দি ত্রান্সজেন্দর পর্সন্স (প্রোতেক্সন ওফ রাইৎস) বিল ২০১৯ অয়াবা পীখ্রে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা দি ত্রান্সজেন্দর পর্সন্স (প্রোতেক্সন ওফ রাইৎস) বিল ২০১৯, পুথোক্নবা হায়জরকপা অদু অয়াবা পীখ্রে। বিল অসি মথংগী পর্লিয়ামেন্তকী মীফমদা পুথোক্লগনি। বিল অসিনা মখোয়গী খুন্নাই, শেল-থুম অমসুং মহৈ-মশিংগী থাক হেঙ্গৎহন্নবগীদমক মেকানিজম অমা পীরি। থেংনরিবা বিল অসিনা মশিং য়াম্লবা ত্রান্সজেন্দর মীওইশিংদা কান্নবা ফংহল্লগনি, মীনোক মৈশা হন্থহল্লগনি, অমদি খুন্নাইগী মরুওইবা ইচেলদা পুরকপা ঙম্লগনি। মসিনা ত্রান্সজেন্দরশিংবু খুন্নাই অসিগী প্রদক্তিব মেম্বরশিং ওইহল্লগনি। য়ুম্ফম ত্রান্সজেন্দর কাংলুপ অসি লৈবাক অসিদা খ্বাইদগী শোত্থরবা কাংলুপশিংগী মরক্তা অমনি মরমদি মখোয় নুপা নত্ত্রগা নুপীগী স্তেরিওতাইপিকেল কাংলুপকী মনুং চন্দে। মদুনা মরম ওইরগা মখোয়না খুন্নাইগী খেৎনবদগী হৌরগা মহৈ মশিংগী খুদোংচাবা ৱাৎপা, থবক ফংদবা, মেদিকেলগী খুদোংচাবা ফংদবা অসিনচিংবা খুদোংচাদবা কয়া মায়োক্নরি। বিল অসিনা ত্রান্সজেন্দর কাংলুপ্পু খুন্নাইগী ওইবা, শেল-থুম অমসুং মহৈ-মশিংগী শক্তি শিন্নরগনি।
নেভিকা সাগর পরিক্রমাগী নুপী ওফিসরশিংদা প্রধানমন্ত্রীনা য়াইফ পাওজেল পিখ্রে; এনএম এপতা য়াইফ পাওজেল পিনবা প্রজাদা খংহনখি

প্রধানমন্ত্রী শ্রী নরেন্দ্র মোদীনা নেভিকা সাগর পরিক্রমাগী নুপী ওফিসর ৬তা য়াইফ পাওজেল পিখ্রে, মখোয়না ঙসি আইএনএসভি তরিনি তোংদুনা মালেম কোইবগী খোংচৎ হৌগনি ।প্রধানমন্ত্রীনা মীপুম খুদিংমক্তা নরেন্দ্র মোদী এপতা নেভিকা সাগর পরিক্রমাগী তিমগীদমক য়াইফ পাওজেল অমসুং পুক্নিং থৌগৎ ৱাহৈ ফোংদোক্নবশু তকশিনখি । প্রধানমন্ত্রীনা হায়খি, “ঙসি অসি অকন্নবা নুমীৎ অমনি! নেভিগী নুপী ওফিসর ৬না আইএনএসভি তরিনি তোংদুনা মখোয়গী মালেম কোইবগী খোংচৎ হৌরি । মখোয়গী নিংশিংনিঙাই ওইরবা হোৎনবা অসিদা নেভিকা সাগর পরিক্রমাগী তিমগী নুপী পুম্নমকপু জাতি অপুনবনা অমত্তা ওইনা য়াইফ পাওজেল পিরি । নখোয়না এনএম এপতা নেভিকা সাগর পরিক্রমাগী তিমগীদমক য়াইফ পাওজেল অমসুং পুক্নিং থৌগৎ ৱাহৈ সেয়ার তৌবিয়ু ।” মসি ভারতকী অহানবা ক্রু পুম্নমক নুপী ওইবা মালেম কোইবগী খোংচৎনি । মখোয়না মখোয়গী খোংচৎ অদু ঙসি গৱাদগী হৌরগনি, অমসুং কোইবা লোইরবা মতুং ২০১৮গী মার্চতা গৱাদা হল্লকপগী থাজবা থম্লি । খোংচৎ অসিগী মমিং নেভিকা সাগর পরিক্রমা হায়না থোল্লি । পরিক্রমা অসিনা লেগ মঙাদা কোবর তৌগনি, হিথাংফম মরিদা লেপলুগনি: ফ্রেমন্তেল (ওস্ত্রেলিয়া), লিত্তেলতন (ন্যু জিলেন্দ), পোর্ত স্তেনলি (ফাল্কলেন্দ), অমসুং কেপ তাউন (সাউথ অফ্রিকা)
হিজ মেজেস্তী সুল্তান কাবুস বিন সৈদ অল সইদনা লৈখিদবদা প্রধান মন্ত্রীনা অৱাবা ফোংদোকখ্রে

হিজ মেজেস্তী সুল্তান কাবুস বিন সইদ এল সৈদনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “হিজ মেজেস্তী সুলতান কাবুস বিন সৈদ এল সৈদনা লৈখিদবগী পাউ তাবদা ঐহাক থম্মোয় শোক্না নুঙাইতবা ফাওই। মহাক ওমানবু মোদর্ন অমসুং চাউখৎপা জাতি অমদা ত্রান্সফোর্ম তৌবিরম্বা মীৎয়েং শানবা লুচিংবা অমসুং স্তেতসমেন অমা ওইবিরম্মি। মহাক ঐখোয়গী রিজন অমসুং মালেম অসিগীদমক শান্তিগী মৈরা অমা ওইবীরম্মি। সুলতান কাবুস ভারতকী অশেংবা মরূপ অমা ওইবীরম্মি অমদি ভারত অমসুং ওমানগী মরক্তা স্ত্রেতেজিক পার্তনরশিপ অমা দিবেলপ তৌনবগীদমক অচেৎপা লীদরশিপ পীনবীরম্মি। মহাক্কী মফমদগী ঐহাক্না ফংখিবা তরাম-তরাম্বা মওং মতৌ অমসুং ইকায় খুম্নবা অদু মতম পুম্নমক্তা নীংশিংদুনা লৈরগনি। মহাক্কী থৱায়না শান্তি ওইনা লৈরুবা ওইরসনু।”
হয়েং ব্রিন্দাবন্দা প্রধান মন্ত্রীনা অঙাংশিংদা চাকলেন বিল্লিয়ন ৩ পীজগনি

প্রধান মন্ত্রী শ্রী নরেন্দ্র মোদী হয়েং ২০১৯গী ফেব্রুৱারী ১১দা উত্তর প্রদেশকী ব্রিন্দাবন্দা চৎকনি। মহাক্না ব্রিন্দাবন চন্দ্রোদয়া মন্দিরদা অক্স্য পত্র ফাউন্দেসন্নগী চাকলেন বিল্লিয়ন ৩ পীজবগী খুদম ওইনবা প্লেক মায়খুম হাংদোক্কনি। মদুগী মতুংদা প্রধান মন্ত্রীনা স্কুলশিংগী অঙাংশিংদা চাক্লেন বিল্লিয়ন ৩ পীজগনি। মদুগী মতুংদা মহাক্না থৌরম অদুদা তিনবা মীয়ামদা ৱা ঙাংগনি। শ্রী মোদীনা ইস্কোনগী অচার্য় শ্রীলা প্রভুপদকী বিগ্রহদসু লৈ কত্তুনা ইকায় খুম্নগনি। থৌরম অসি ফাউন্দেসন অসিনা চাকলেন বিল্লিয়ন ৩ পীজবগী নীংশিংনীংঙাই ওইনা পাংথোকপনি। য়ুমফম: অক্স্য পত্র অসি মিদ-দে মিল স্কিমগী ইমপ্লিমেন্তিং পার্তনর অমা ওইনা থৌদাং য়ারি। মসিগী ওইবা ১৯শুরবা চহীগী খোংচৎ অসিদা অক্স্য পত্র ফাউন্দেসন্না রাজ্য ১২গী স্কুল ১৪,৭০২গী অঙাংশিংদা মিদ-দে মিল মিল্লিয়ন ১.৭৬ পীজখ্রে। ২০১৬তা অক্স্য পত্রনা ভারতকী রাস্ত্রপতি প্রনব মুখর্জীনা শরুক য়াদুনা অপুনবা চাক্লেন বিল্লিয়ন ২শুবগী নীংশিংনীংঙাই ওইবা থৌরম পাংথোকখি। ফাউন্দেসন অসি হ্যুমেন রিসোর্স দিবেলপমেন্ত মন্ত্রালয় অমসুং রাজ্য সরকারশিংগা পুল্লগা অঙাং মিল্লিয়ন কয়াবু অফবা, হাইজিনিক ওইবা অমসুং মচীওইবা চিঞ্জাক পীজনবা থবক তৌরি। মিদ-দে মিল স্কিম অসি মালেমদা অসিগুম্বা মখলগী খ্বাইদগী চাউবা প্রোগ্রাম অমা ওইনা লৌনৈ। প্রোগ্রাম অসিনা চহী ৬তগী ১৪ ফাওবদা লৈবা অঙাংশিংবু স্কুলশিংদা মিং চনবা, এতেন্দেন্স, অমসুং লেংদনা লৈবদা ইনোৎ পীনবা অমসুং হকশেলগী ফিভম ফগৎহন্নবা পান্দম থম্লি। প্রধান মন্ত্রীনা ২০১৮গী ওক্তোবর ২৪দা ন্যু দিল্লীদা ‘Self4Society’ এপ্লিকেসন হৌদোকপা মতমদা অক্স্য পত্র ফাউন্দেসনগী মরমদা ঙাংখি। মহাক্না হায়খি, “অক্স্য পত্র অসি সোসিয়েল স্তার্ত-অপ অমনি, মদুনা খোংজং অমা ওন্থোক্তুনা স্কুল অঙাংশিংদা চিঞ্জাক ফংহল্লি।”
প্রোফেসর স্তেফেন হোকিংনা লৈখিদবদা প্রধান মন্ত্রীনা অৱাবা ফোংদোকখ্রে

প্রোফেসর স্তেফেন হোকিংনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে । প্রধান মন্ত্রীনা হায়খি, “প্রোফেসর স্তেফেন হোকিং অসি থোইদোক হেন্দোকপা বৈগ্যানিক অমসুং একাদেমিক অমা ওইবিরম্মী। মহাক্কী গ্রিৎ অমসুং তেনাসিতী অদুনা মালেমগী মফম খুদিংমক্তা লৈরিবা মীওইশিংগী পুক্নিং থৌগৎখি। মহাক্না লৈখিদবা অসি অৱাবগী মশক্নি। প্রোফেসর হোকিংনা লমজিংবিরম্বা থবকশিং অদুনা ঐখোয়গী মালেম অসি হেন্না ফবা মফম অমা ওইহল্লে। মহাক্কী থৱাইনা ইংনা চিক্না লৈখিবা ওইরশনু।”
প্রধান মন্ত্রীনা লৈবাক মীয়ামদা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি লৈবাক মীয়ামদা ৱা ঙাংখ্রে। ত্বীতরদা থাগৎলকপা পরিং অমদা প্রধান মন্ত্রীনা হায়খি, “লৈবাক খুদিংমক্কী খোংচৎ মনুংদা চাউথোকচনীংঙাই ওইবা মিকুপশিং পুরক্লি। ঙসিদি অদুগুম্লবা মিকুপ অমা ওইরে। ভারতনা এন্তি-সেতেলাইত (এ.এস.এ.তি.) মিসাইল মায় পাক্না চাংয়েং তৌখ্রে। মিসন শক্তি মায় পাক্না পাংথোকখিবদা পুম্নমকপু নুংঙাইবা ফোংদোকচরি। মিসন শক্তি অসি য়াম্না কমপ্লেক্স ওইবা অমা ওইখি, শিংথানীংঙাই ওইবা চপচাবা য়াম্না য়াংবা খোংজেলদা চত্থখি। মসিনা ভারতকী বিজ্ঞানিকশিংগী থোইদোক হেন্দোকপা অমদি ঐখোয়গী স্পেস প্রোগ্রামগী মাইপাকপা অদু উৎলি। মিসন শক্তি অসি মরম অনিগীদমক মরুওই: (১) ভারত অসিগুম্বা মখলগী অখন্নবা অমদি অনৌবা থাক্কী তৌবা ঙম্বা ৪শুবা লৈবাক ওইরে। (২) পুম্নমক ইরমদমদা শেম-শাখিবশিংনি । ভারত চাউথোকপগা লোয়ননা স্পেস পৱার অমগুম লেপ্লরে। মসিনা ভারতপু মপাঙ্গল হেন্না কলহনবগা লোয়ননা মখা তানা শান্তি অমসুং হার্মোনী পুরক্লগনি।
পি.এম.না মিজেরমগী স্তেৎহুদ দেনা লাকপদা মখোয়গী মীয়ামদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা মিজোরমগী স্তেৎহুদ দেনা লাকপদা মখোয়গী মীয়ামদা নুংঙাইবা ফোংদোকখ্রে। ত্বীৎ অমদা, প্রধান মন্ত্রীনা হায়, “মখোয়গী স্তেৎহুদ দেগী থৌরম্না লাকপদা মিজোরমগী ঐগী ইচিল-ইনাওশিংগী মফমদা য়াইফ-পাউজেল পীজরি। লৈবাক অপুনবা অসি মিজো কলচরগীদমক চাউথোকচরি। মিজোরমগী মীয়াম অসি মখোয়গী থৌজাল হৈবা অমসুং মহৌশাগা লোইননা নুংশি-চান্ননা লৈনবগীদমক লৌরিবা ফিরেপ অদুগীদমক খঙনরি। রাজ্য অসিনা মখা তানা চাউখৎপা ওইরসনু হায়না থৌনীজরি।”
স্বচ্ছ ভারত অভিয়ানগীদমক প্রধান মন্ত্রীনা ‘গ্রোবেল গোল কীপর্স এৱার্দ’ লৌখ্রে

ইং ২০১৯গী সেপ্তেম্বর ২৪দা প্রধান মন্ত্রী শ্রী নরেন্দ্র মোদীনা স্বচ্ছ ভারত অভিয়ানগীদমক বিল অমসুং মেলিন্দা গেতস ফাউন্দেসন্না পীবা ‘গ্রোবেল গোল কীপর্স এৱার্দ’ লৌখ্রে। মনা য়েন্থোকপগী থৌরম অসি ন্যু য়োর্ক্তা পাংথোক্লিবা য়ুনাইতেদ নেসন্স জেনরেল এসেমব্লী মীফমগী নাকলদা পাংথোকখি। প্রধান মন্ত্রীনা মনা অসি স্বচ্ছ ভারত অভিয়ানবু অচৌবা খোংজং অমদা ওন্থোকখিবা অমসুং মসিবু পুন্সীগী শরুক অমা ওইহনখিবা অদুগুম্লবা ভারত মচা পুম্নমক্কী মফমদা কত্থোকখি। মনা অসি লৌরবা মতুংদা প্রধান মন্ত্রীনা হায়খি, “ভারতকী মীয়াম্না মরম ওইদুনা স্বচ্ছ ভারত মিশন অসি মায় পাকপনি। মখোয়না মসিবু মখোয় মশাগী খোংজং ওইহনখি অমসুং মতিক চাবা মহৈ ফংনবা হোৎনখি।” মহাত্মা গান্ধীগী ১৫০শুবা মপোক কুমওন্দা মনা লৌবা অসি মশামক্কী ওইনা য়াম্না মরুওইবা মীকুপ অমনি হায়না ফোংদোক্লদুনা প্রধান মন্ত্রীনা হায়খি ভারত মচা কোতি ১৩০না ৱাশক অমা লৌখিবা মতমদা শিংনরকপা অমা হেক্তা খুদুম চনবা ঙম্মি হায়বদু স্বচ্ছ ভারত অভিয়ান্না খুদম ওইরে। মহাত্মা গান্ধীনা মংলম্বা স্বচ্ছ ভারতকী মংলান অদু মংফাওনহনবদা ভারতনা শিংথানিঙাই ওইরবা খোংজং চংশিল্লি হায়না মহাক্না মখা তাখি। প্রধান মন্ত্রীনা ফোংদোকখি, “হৌখিবা চহী মঙাদা তোইলেৎ কোতি ১১ হেন্না শাদুনা রেকোর্দ অমা থমখ্রে। মিশন অসিনা লৈবাক্কী লাইরবা অমসুং নুপীশিংদা খ্বাইদগী য়াম্না কান্নবা ফংহল্লে।” সেনিতেসন অমসুং হেল্থ ফগৎহনবগী মথক্তা তোইলেৎ কোতি ১১শাবনা খুঙ্গংশিংগী ইকোনোমিক এক্তিবিতীদসু ইনোৎ পীরে হায়না প্রধান মন্ত্রীনা মখা তাখি। গ্লোবেল সেনিতেসন কোভরেজ ফগৎহনবগী মতাংদা ঙাংলদুনা প্রধান মন্ত্রীনা হায়খি মদুদি ভারতনা অতোপ্পা লৈবাকশিংদা মসিগী এক্সপার্তশিং অমসুং এক্সপরিয়েন্সশিং সেয়ার তৌনবা থৌরাং তৌদুনা লৈরি, মদুনা সেনিতেসন কোভরেজ হেঙ্গৎহনবগী মায়কৈদা পুন্না হোৎনমিন্নবা ঙমগনি। ফিৎ ইন্দিয়া মুবমেন্ত অমসুং জল জীবন মিশনগুম্বা মিশন মোদ খোংজংশিংগী খুত্থাংদা প্রিভেন্তিব হেল্থকেয়ারগী মায়কৈদা ভারতনা হোৎনরিবশিং অদুসু প্রধান মন্ত্রীনা ফোংদোকখি।
য়ু.এন.জি.এ.দা প্রধান মন্ত্রীনা করিকোমগী লুচিংবশিংগা উনখ্রে

ন্যু য়োর্কতা সেপ্তেম্বর ২৫দা য়ুনাইতেদ নেসন্স জেনরেল এসেম্বলী মীফমগী নাকলদা প্রধান মন্ত্রী মোদীনা করিকোম কাংবুগী লৈবাকশিংগী লুচিংবা ১৪গা উনদুনা করিবিয়ান লৈবাকশিংগা ভারতকা লৈনবা পুৱারী ওইবা অমসুং অফবা মরিশিং অদুগী অনৌবা শক্তম অমা উরে। করিকোমগী হৌজিক চেয়রমেন ওইরিবা অমসুং সেন্ত লুসিয়াগী প্রধান মন্ত্রী অলেন চাস্তেনেতনা মীফম অদু কো-চেয়র লৌখি। মীফম অদুদা এন্তিগুৱা অমসুং বারবুদা, বারবাদোস, দোমিনিকা, জামাইকা, সেন্ত কিৎস অমসুং নেভিস, সেন্ত লুসিয়া, সেন্ত ভিনসেন্ত অমসুং গ্রেনাদাইন্স, ত্রিনিদাদ অমসুং তোবাগোগী লুচিংবশিং, সুরিনামগী ভাইস প্রসিদেন্ত অমসুং বাহমাস, বেলিজ, গ্রেনেদা, হাইতি অমসুং গুয়ানাগী ফোরেন মিনিস্তশিং শরুক য়াখি। লমদম অসিগী ওইনা করিকোমগী লুচিংবশিংগা প্রধান মন্ত্রী মোদীগা উনবা অসি মসিনা অহানবনি অমসুং নাকল অনিখক্তগী নত্তনা লমদম অসিগী লৈবাকশিংগী মরক্ত ভারত অমসুং করিবিয়ান লৈবাকশিংগী মরক্ত লৈনরিবা মরি চেৎশিনহনবা ঙমগনি। করিকোমদা লৈবাক অসিনা রাজনিতী, শেন-থুম অমসুং কলচরগী মতেং পীগনি হায়না প্রধান মন্ত্রী মোদীনা ভারতনা থমখিবা থাজবশিং অদু অমুক হন্না থমখি। করিববিয়ানগা লৈনবা মরি তুংকোইনা লৈনবা ভারতমচা মিল্লিয়ন কয়া লৈরিবা অদু প্রধান মন্ত্রী মোদীনা নিংশিংখি। মীফম অদুদা রাজনিতিগী ৱারী শানবা হেনগৎহন্নবা, শেন-থুমগী মতেং পীনবা হেনগৎহনবা, ললোন-ইতিক অমসুং শেন থাদবা হেনগৎহনবা অমসুং মীগা মীগা মরি ফগৎহন্নবা ৱাফমশিং খন্নখি। ত্রেনিং, চাউখৎ-থৌরাংগী মতেং অমসুং দিজাস্তর মেনেজমেন্ত অমসুং রিসিলিয়েন্সকী লমদা মতেং পীন্নবা প্রধান মন্ত্রী মোদীনা তকশিনখি। ইন্তর্নেসনেল সোলর এল্লাইন্স অমসুং কোলিয়েসন ফোর দিজাস্তর রিসিলিয়েন্ত ইনফ্রাস্তকচর য়াওনবা মহাক্না করিকোম লুচিংবশিংদা খঙহনখি। হুরিকেন দোরিয়ান্না লমদম অদু শোকহনবদা প্রধান মন্ত্রী মোদীনা অৱাবা ফোংদোকখি অমসুং খ্বাইদগী হেন্না শোকহল্লবা বাহামাস ইথৎশিংদা ভারতনা য়ু.এস. দোল্লর মিল্লিয়ন অমগী মতেং পীখি। করিকোমদা মীয়ামগী চাউখৎ-থৌরাং পায়খৎনবা প্রধান মন্ত্রী মোদীনা য়ু.এস. দোল্লর মিল্লিয়ন ১৪গী মতেং লাউথোকখি অমসুং সোলর, রিনিউয়েবল ইনর্জী অমসুং ক্লাইমেত চেঞ্জগা মরি লৈনবা প্রোজেকশিংগী অতোপ্পা মিল্লিয়ন ১৫০গী লাইন ওফ ক্রেদিৎ লাউথোকখি। গুয়ানাগী জর্জতাউন্দা ইনফোরমেসন তেক্নোলোজীগী রিজনেল সেন্তর অমা লিংখৎনবা মহাক্না লাউথোকখি। করিকোমগী পর্লিয়ামেন্তরী মীহুৎ কাংবু অমা ভারত্ত লাক্নবা মহাক্না চেবাও পীখি। নাকল অনিগী মরক্ত মতেং পীনবা হেনগৎহন্নবা প্রধান মন্ত্রী মোদীনা পুখৎলকপা ৱাফমশিং করিকোমগী লুচিংবশিংনা তরাম্না ওকখি অমসুং মখোয় মখোয়গী সরকারশিংনা মপুং ফানা শৌগৎকনি হায়না থাজবা থমখি। মতেং পীনবা য়ানবা লম্বীশিং খঙদোক্নবা অমসুং খুমাং চাউশিন্নবা লম্বী থিদোক্নবা অপুনবা তাক্স ফোর্স অমা লিংখৎপা হায়না ৱারেপ লৌখি।
মন্ত্রীমন্দলনা ভারত অমসুং য়ু.এস.এ.গী মরক্তা মেদিসিনগী লমদা তেংবাং পীননবগীদমক ইন্তর-ইন্সতিত্যুস্নেল এগ্রীমেন্তা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং য়ু.এস.এ.গী মরক্তা রিজেনরেতিব মেদিসিন অমসুং 3D বাইওপ্রিন্তিং, অনৌবা তেক্নোলোজীশিং, সাইন্তিফিক ওইবা ৱাখল্লোনশিং/ইনফোর্মেশন অমসুং তেক্নোলোজীশিং অমসুং সাইন্তিফিক ইনফ্রাস্ত্রকচর পুন্না শিজিন্নবগী লমদা তৌনবা ইন্তর-ইন্সতিত্যুস্নেল এগ্রীমেন্তা অয়াবা পীখ্রে। কান্নবশিং: এগ্রীমেন্ত অসিগী মখাদা অপুনবা রিসর্স প্রোজেক্তশিং, ত্রেনিং প্রোগ্রামশিং, কনফরেন্সশিং, সেমিনারশিং অসিনচিংবা পুম্নমক মতিক চারবা সাইন্তিস্তশিং অমসুং তেকেনোলোজিস্ত পুম্নমক্তা হাংদোক্লগনি, অমসুং সাইন্তিফিক মেরিৎ অমসুং এক্সিলেন্সতা য়ুম্ফম ওইরগা মতেং পাংগনি। রিজেনরেতিব মেদিসিন অমসুং 3D বাইওপ্রিন্তিংগী লমদা সাইন্তিফিক রিসর্স অমসুং তেক্নোলোজী দিবেলপ তৌবনা অনৌব ইন্তিলেকচুয়েল প্রোপর্তী, প্রোসেসশিং, প্রোতোতাইপশিং নত্ত্রগা প্রদক্তশিংগী লমশিংদা সাইন্তিফিক রিসর্স অমসুং তেক্নোলোজী দিবেলপ তৌগনি। ইন্সতিত্যুৎ অনিমক্না এগ্রীমেন্ত অসিগী মখাদা মুন্না খন্নরবা জেনরেল একাদেমিক একচেঞ্জ তৌবনা অখন্নবা প্রোজেক্তশিং চাউখৎহল্লগনি, মদুগী মনুংদা একাদেমিক, ক্লিনিকেল অমসুং কমর্সিয়েল ইম্প্লিকেসন ওইবা য়াই। শক্তমশিং: এগ্রীমেন্ত অসিগী পান্দমদি একাদেমিক কোলাবোরেসনগী থোংদা ইন্সতিত্যুসন অনিমক্কী রিসর্স অমসুং এজুকেসনগী চাউখৎ থৌরাংগী মায়কৈদা শরুক য়াবনি। কমন ইন্তরেস্তকী জেনরেল এরিয়াশিংদা খঙলিবা অদু একচেঞ্জ তৌনবদা অনিমক্না পীনবদা য়াওরিবদি: (১) অখন্ননা 3D বাইওপ্রিন্তিংগী লমশিংদা ফেকল্তী মেম্বরশিং অমসুং ত্রেনিংগীদমক মহৈরোইশিং, স্তদী অমসুং রিসর্স একচেঞ্জ তৌবা; (২) জোইন্ত রিসর্স প্রোজেক্তশিং পাংথোকপা; অমসুং (৩) ইনফোর্মেশন অমসুং একাদেমিক পব্লিকেশনশিং একচেঞ্জ তৌবা। য়ুম্ফম: সাইন্স অমসুং তেক্নোলোজীগী লমশিংদা লৈবাক অনিগী কান্ননবগীদমক্তা ভারত সরকার অমসুং য়ুনাইতেদ স্তেৎস ওফ অমেরিকাগী মরক্তা হেন্না চেৎপা অমসুং মতম শাংনা তেংবাং পীনবদা ভারত সরকারনা থম্লিবগী মনুংদা ভারত সরকারগী দিপার্তমেন্ত ওফ সাইন্স এন্দ তেক্নোলোজী (দি.এস.তি.)গী মখাদা জাতিগী মরুওইবা ইন্সতিত্যুৎ অমা ওইরিবা শ্রী চিত্রা তিরুনেল ইন্সতিত্যুৎ ফোর মেদিকেল সাইন্সেস এন্দ তেক্নোলোজী (এস.সি.তি.আই.এম.এস.তি.), ত্রিবান্দম্না ইন্সতিত্যুৎ ফোর রিজেনরেতিব মেদিসিন, নোর্থ কেরোলিনা, য়ু.এস.এ.গী মায়কৈদগী ৱেক ফোরেস্ত য়ুনিবর্সিতী হেল্থ সাইন্সেকা লোইননা একাদেমিক কোওপরেসন্দা এগ্রীমেন্ত অমা চত্থথি। এগ্রীমেন্ত অসি শ্রী চিত্রা তিরুনেল ইন্সতিত্যুৎ ফোর মেদিকেল সাইন্সেস এন্দ তেক্নোলোজীগী মায়কৈদগী এস.সি.তি.আই.এম.এস.তি.গী দাইরেক্তর প্রোফেসর অশা কিশোর অমসুং ইন্সতিত্যুৎ ফোর রিজেনরেতিব মেদিসিন, নোর্থ কেরোলিনা, য়ু.এস.এ.গী মায়কৈদগী ৱেক ফোরেস্ত য়ুনিবর্সিতী-হেল্থ সাইন্সেসকী চিফ সাইন্স ওফিসর অমসুং রিসর্স এদমিনগী সেনিয়র এসোসিয়েৎ শ্রী গ্রেগোরী বর্ক অমসুং দাইরেক্তর প্রোফেসর এন্থোনী অতলানা ২০১৮গী দিসেম্বর ১৩দা খুৎয়েক পীনখি।
প্রধান মন্ত্রীনা বরানসীদা শাবা লোইদ্রিবা ফ্লাই ওভর অমা নীংখায়বনা মরম ওইদুনা লৈখিদ্রবশিংগী নক্নবা মীওইশিংদা পি এম এন আর এফ তগী শেলগী তেংবাং লাওথোকখ্রে

২০১৮গী মে ১৫দা বরানসীদা শাবা লোইদ্রিবা ফ্লাই ওভর অমা নীংখায়বনা মরম ওইদুনা লৈখিদ্রবশিংগী নক্নবা মীওইশিংদা প্রধান মন্ত্রী শ্রী নরেন্দ্র মোদীনা প্রাইম মিনিস্তর্স নেস্নেল রিলিফ ফন্দগী লুপা লাখ অনি – অনিগী শেলগী তেংবাং লাওথোকখ্রে। বরানসীদা শাবা লোইদ্রিবা ফ্লাই ওভর অমা নীংখায়বনা মরম ওইদুনা শাথিনা শোক্লবা মীওইশিংদা প্রধান মন্ত্রীনা লুপা লিশিং য়াঙ্খৈ – য়াঙ্খৈ পীনবসু অয়াবা পীখ্রে।
প্রধান মন্ত্রীনা শ্রী কে. কামরাজপু মহাক্কী মপোক কুমওন্দা নীংশিংখ্রে

প্রধান মন্ত্রী, শ্রী নরেন্দ্র মোদীনা শ্রী কে. কামরাজপু মহাক্কী মপোক কুমওন্দা নীংশিংখ্রে। শ্রী কামরাজনা ভারতকী নীংতম লান্দা মশক থোক্না তেংবাংখি অমসুং মীয়ামগী অপাম্বা খঙবা লৈঙাক্লোই অমনি হায়না মহাকপু মীয়াম্না শকখঙনখি। প্রধান মন্ত্রীনা অসুম্না ত্বীত তৌখিঃ “শ্রী কে. কামরাজপু মহাক্কী মপোক কুমওন্দা নীংশিংলি। মহাক্না ভারতকী নীংতম লান্দা মশক থোক্না তেংবাংখি অমসুং মীয়ামগী অপাম্বা খঙবা লৈঙাক্লোই অমগী মশাগী শক্তাক শেমখি। মহাক্না লাইরবা অমসুং মীয়ামগী অৱাবা হন্থহন্নবা কন্না হোৎনখি। মহাক্না হকশেল অমসুং এজুকেসন হেন্না ফগৎহন্নবা মিৎয়েংসু চঙখি”।
১৬শুবা ইন্দিয়া-অসিয়ান সমিৎ হৌদোকপা থৌরমদা প্রধান মন্ত্রীনা পীখিবা ৱারোল

শক্নাইরবা প্রধান মন্ত্রী প্রয়ুত চান-ও-চা, শক্নাইরবশিং, ইন্দিয়া-অসিয়ান মীফমদা অদোমগা অমুক হন্না উনবদা ঐ অপেনবা পোকই। খ্বাইদগী ফজবা অমসুং অফবা মওংদা শীন-লাংবগীদমক ঐনা থাইলেন্দ থাগৎলি। অসিয়ান অসি চেয়র ওইগদৌরিবা ভিয়েতনাম অমসুং মথং অসিগী ইস্ত এসিয়া মীফমশিংগীদমক ঐনা ভিয়েতনাম য়াইফ-পাউজেল পীজরি। শক্নাইরবশিং, ভারত অমসুং অসিয়ানগী মরক্ত লৈরিবা ইন্দো-পেসিফিক্কী মতেং পীনবা অসি ঐনা তরাম্না ওক্লি। ঐখোয়গী ইন্দো-পেসিফিক পান্দমদা ভারতকী এক্ত ইস্ত পোলিসি অসি মরুওইবা শরুক অমা ওইরি। অপুনবা অমসুং শেন-থুমগী ফিবম ফরবা অসিয়ান অসি ভারতকী অপাম্বনি। কংফাল, সমুদ্র অমসুং নোংথক্কী অমসুং দিজিতেল লিঙ্কগী খুৎথাংদা ঐখোয়গী মরি ফগৎহন্নবা ঐখোয়না থবক পায়খৎলি। দোল্লর বিল্লিয়ন ১গী ক্রেদিৎ অসি লম্বী-থোং অমসুং দিজিতেলগী লমদা শম্নবা ফগৎহনবদা কান্নগনি। ঐখোয়গী অপাম্বদি লাইরিক তম্নবা, রিছাস তৌনবা, ললোন-ইতিক অমসুং তুরিজমগীদমক মীয়াম চৎথোক-চৎশিন তৌবা হেনগৎহনবনি। মসিগী পান্দমশিং অসি ফংনবা অসিয়ানগা মতেং পীনবা হেনগৎহন্নবা ভারতনা থৌরাং তৌরি। মমাং চহিগী কম্মেমোরেতিপ সমিৎ অমসুং শিঙ্গাপুরগী ইনফোরমেল সমিৎতা লৌখিবা ৱারেপশিংনা ঐখোয় নকশিন্নহল্লে। লৌউ-শিংউ, সাইন্স, রিছাস, আই সি তি অমসুং ইঞ্জিনিয়ারিংগী লমদা মতেং পীনবা হেনগৎহন্নবা ঐখোয় থৌরাং তৌরি। হন্দক অসিয়ান-ইন্দিয়া এফ তি এ রিভিয়ু তৌখিবা অদু ঐনা তরাম্না ওক্লি। মসিনা ঐখোয়গী ইকোনোমিশিং মপাঙ্গল কনহনবদা নত্তনা ঐখোয়গী ললোন-ইতিক্কী থবক থোংমান্নহনগনি। সমুদ্র ঙাক-শেনবা, ব্লু ইকোনোমি অমসুং মীওইবগী অৱাবদা মতেং পীনবগী থবক হেনগৎহন্নবা ঐখোয়না থৌরাং তৌরি। শক্নাইরবশিংগী ৱারোল কয়া তারবা মতুংদা, ঐনা ৱাফম খরদা কুপ্না হায়বা পাম্মি। ঐনা অমুক হন্না থাইলেন্দ অমসুং ময়াম পুম্নমক ঐগী থম্মোয়দগী থাগৎচরি। দিসক্লেমর : পি এমগী ৱারোল হিন্দিদা পীখি। মসি ৱারোল অদু চাউরাক্না হন্দোকপনি।
নেভী দেদা প্রধান মন্ত্রীনা য়াইফ-পাউজেল পীরি

নেভী দেদা প্রধান মন্ত্রী নরেন্দ্র মোদীনা ভারতকী নেভীগী মীওইশিং অমসুং মখোয়গী ইমুং-মনুংগী মীওইশিংদা য়াইফ-পাউজেল পীরি। প্রধান মন্ত্রীনা হায়, “ভারত নেভীগী মীওইশিং অমসুং মখোয়গী ইমুং-মনুংগী মীওইশিংদা নেভী দেগী য়াইফ-পাউজেল পীজরি। লৈবাক অসিগী ঙাক-শেনবগী অমসুং অৱা-অনা তারকপা মতমদা মতেং পাংবগীদমক ভারতনা ঐখোয়গী নেভীগীদমক চাউথোকচবা পোকচরি”।
পি.এম.না মধ্য প্রদেশকী গ্বালিয়রদা লম্বীগী খুদোংথিবা থৌদোক্না মরম ওইদুনা থৱায় মাংখ্রবশিংগীদমক অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা মধ্য প্রদেশকী গ্বালিয়র লম্বীগী এক্সিদেন্ত অমদা থৱায় মাংখ্রবশিংগীদমক অৱাবা ফোংদোকখ্রে। ত্বীত অমদা, প্রধান মন্ত্রীনা হায়খি মদুদি, “মধ্য প্রদেশকী গ্বালিয়র লম্বীগী এক্সিদেন্তগীদমক থম্মোয় শোক্না নুঙাইতবা ফাওই। লৈখিদ্রবশিংগী ইমুংগী অৱাবদা শরুক য়াজরি। অশোকপশিংবু অথুবা মতমদা ফবা ওইরসনু হায়না ঐহাক্না থৌনিজরি”
প্রধান মন্ত্রীনা বঙ্গলাদেশকী প্রধান মন্ত্রীদা তৌবীমল খঙবা উৎখ্রে

প্রধান মন্ত্রী শ্রী নরেন্দ্র মোদীনা কোবিদ-১৯ ইমার্জেন্সী ফন্দদা মহাক্কী কন্ত্রিব্যুসনগীদমক বঙ্গলাদেশকী প্রধান মন্ত্রী শ্রীমতী শৈখ হসিনাগী মফমদা মহাক্কী ওইবা তৌবীমল খউবা উৎখ্রে। প্রধান মন্ত্রীনা হায়খি, “কোবিদ-১৯ ইমার্জেন্সী ফন্দদা কন্ত্রিব্যুসন ওইনা দোলর মিলিয়ন ১.৫ লাউথোকখিবগীদমক বঙ্গলাদেশকী প্রধান মন্ত্রী শ্রীমতী শৈখ হসিনাবু তৌবীমল খঙবা উৎচরি। ঐখোয়গী সোলিদরিতী অমসুং পুন্না থবক তৌমিন্নবগী থোংদা ঐখোয়না কোবিদ-১৯না ওইহল্লিবা শিংনবশিং লাকথুগনি।”
প্রধান মন্ত্রীনা রাজ্যপালশিংগী মীফম লোইশিনবগী থৌরমদা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি রাষ্ট্রপতি ভবন্দা রাজ্যপালশিংগী মীফম লোইশিনবগী থৌরমদা ৱা ঙাংখ্রে। মীফম মনুংদা খন্ন-নৈনখিবশিং অমসুং ইনপুৎশিং সেয়র তৌখিবা অদুদা প্রধান মন্ত্রীনা তৌবীমল খঙবা উৎখি। প্রধান মন্ত্রীনা রাজ্যপালশিংদা “এক ভারত, শ্রেষ্ঠ ভারত” ইনিসিয়েতিব হেন্না মপাঙ্গল কনখৎহন্নবা ৱাফম থমখি। ইনিসিয়েতিব অসিনা রাজ্যশিংগী মরক্তা পার্তনরশিপ, কলচরেল একচেঞ্জ তৌনবা অমসুং প্রজাশিংগী মরক্তা লৈনরিবা মরি হেঙ্গৎহল্লি। ভারতকী তোঙান তোঙানবা রাজ্যশিংগী মরক্তা হার্মোনী অমসুং ইন্তিগ্রেসন প্রমোৎ তৌনবা অনৌবা লম্বী শেমগৎপগী মথৌ তাবা অদুদা প্রধান মন্ত্রীনা অকনবা ৱাফম থমখি। য়ুনিবর্সিতীশিংগী চান্সেলরশিং ওইরিবা মরম্না একাদমিগী তোঙান তোঙানবা মওং মতৌশিংদা খ্বাইদগী ফবা অদু প্রমোৎ তৌনবা প্রধান মন্ত্রীনা রাজ্যপালশিংগী মফমদা তকশিনখি। ভারতকী য়ুনিবর্সিতীশিং অসি মালেমগী খ্বাইদগী ফবা য়ুনিবর্সিতীশিংগী মনুং চলহন্নবা আশা তৌগদবনি হায়না মহাক্না ফোংদোকখি। মসিগা মরি লৈননা মকোক থোংবা প্রাইভেৎ য়ুনিবর্সিতী ১০ অমসুং পব্লিক য়ুনিবর্সিতী ১০ অমদি আই আই এমশিংদা ওতোনোমী প্রমোৎ তৌনবা কেন্দ্র সরকারগী অনৌবা খোংথাং অদু মহাক্না পনখি। মীচম মীয়াগীদমক ইজ ওফ লিভিং প্রমোৎ তৌনবগী মায়কৈদা কেন্দ্র সরকারনা থবক তৌরি হায়না প্রধান মন্ত্রীনা ফোংদোকখি। কেন্দ্র সরকারগী হেল্থ এসুরেন্স স্কিম আয়ুশ্মাম ভারতকী মতাংদসু প্রধান মন্ত্রীনা ৱাফমশিং থমখি। ২০২২দা পাংথোক্কদৌরিবা নীং-তম্বা ফংখিবগী হুম্ফুতরা মঙা শুবা চহি পালন অমদি ২০১৯দা পাংথোক্কদৌরিবা মহাত্মা গান্ধীগী ১৫০শুবা মপোক কুমওন অসিনচীংবা থৌরমশিং অসিনা দিবেলপমেন্ত গোলশিং অমসুং পান্দমশিং অদু ফংনবগীদমক্তা মাইল স্তোন ওইবা য়াই হায়না শ্রী নরেন্দ্র মোদীনা হায়খি। লাক্কদৌরিবা কুমভ মেলা অসিনা খুন্নাইগা মরি লৈনবা থৌরমশিং প্রমোৎ তৌনবগীদমক মরু ওইবা তঞ্জা অমসু ওইরগনি হায়না মহাক্না ফোংদোকখি।
প্রধান মন্ত্রীনা য়ু.পি.গী মনুং চনবা হাপুরগী কেমিকেল ফেক্তরীদা থোকপা এক্সিদেন্তকী থৌদোক্তা মীওই লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা উত্তর প্রদেশকী মনুং চনবা হাপুরগী কেমিকেল ফেক্তরীদা থোকপা এক্সিদেন্তকী থৌদোক্তা মীওই লৈখিদবদা নুংঙাইতবা ফোংদোকখ্রে। প্রধান মন্ত্রীনা মহাক্কী ত্বীত্তা হায়খিঃ “উত্তর প্রদেশকী হাপুরগী কেমিকেল ফেক্তরীগী এক্সিদেন্তকী থৌদোক অসি য়াম্না লাইবক থীবনি। মসিদা লৈখিদবা মীওইশিংগী ইমুংগী মফমদা ঐহাক্না নুংঙাইতবা ফোংদোক্লি। অশোকপশিংগী লাইয়েংবা অমসুং পাংফম থোকপা মতেং খুদিংমক রাজ্য সরকারনা পাংলিঃ প্রধান মন্ত্রী”।
প্রধান মন্ত্রীনা শ্রীলঙ্কাদা থোকখিবা তমথিরবা পোকখায়বগী থৌদোক অদু য়ানীংদবা ফোংদোকখ্রে

প্রধান মন্ত্রী শ্রী নরেন্দ্র মোদীনা শ্রীলঙ্কাদা থোকখিবা তমথিরবা পোকখায়বগী থৌদোক অদু য়াম্না কন্না য়ানীংদবা ফোংদোকখ্রে। প্রধান মন্ত্রীনা হায়খি, “শ্রীলঙ্কাদা থোকখিবা তমথিরবা পোকখায়বগী থৌদোক অদু য়াম্না কন্না য়ানীংদবা ফোংদোকচরি। ঐখোয়গী লমদম অসিদা অসিগুম্লবা থৌওং অসিগীদমক মফম লৈতে। ভারতনা শ্রীলঙ্কাগী মীয়ামগা লোয়ননা খোংফম চেৎনা লেপ্লি। লৈখিদ্রবশিংগী অৱাবদা ঐহাক্না শরুক য়াজরি অমদি শোক্লবশিংগীদমক থৌনিজরি।”